**11 AUGUST 2015**

**DOCUMENT DE LUCRU PENTRU MODIFICĂRI ȘI COMPLETĂRI**

LA PROIECTUL DE LEGE ÎNREGISTRAT LA SENAT CU NR. L303/2015

ACCESIBIL ONLINE LA <http://bit.ly/1PgjBo4>

**TITLUL PROIECTULUI:**

*Propunere legislativă privind înfiinţarea mecanismelor prevăzute de Convenţia privind drepturile persoanelor cu dizabilităţi*

**DERULAREA PROCEDURII LEGISLATIVE:**

Prezenta propunere de lege a fost adoptată de Camera Deputaților ca primă Cameră sesizată pe 10 iunie 2015.

În prezent, propunerea de lege se află la Senat, fiind Camera decizională, iar pe 15 iunie 2015 a fost trimisă către:

Comisia pentru drepturile omului, culte şi minorităţi, Comisia pentru muncă, familie şi protecţie socială și Comisia pentru sănătate publică **pentru raport, cu termen 8 septembrie 2015**,

și către:

Comisia pentru buget, finanţe, activitate bancară şi piaţă de capital și Comisia pentru egalitatea de şanse **pentru aviz, cu termen 7 septembrie 2015**.

**INSTRUCȚIUNI DE UTILIZARE**

Mai jos regăsiți textul proiectului de lege așa cum a fost adoptat de Camera Deputaților, organizat tabelar. Pentru fiecare articol, respectiv alineat există o coloană în partea dreaptă în care puteți rescrie articolul/alineatul respectiv cu modificările și/sau completările dumneavoastră.

Vă rugăm să marcați cu roșu fragmentele de text modificate și/sau nou introduse față de versiunea originală.

**Prenume:**

**Nume:**

**Organizație:**

**E-mail:**

**Telefon:**

**PARLAMENTUL ROMÂNIEI**

**PROIECT DE LEGE**

**Privind înfiinţarea mecanismelor prevăzute de**

**Convenţia privind drepturile persoanelor cu dizabilităţi**

|  |  |
| --- | --- |
| Titlul I  **Dispoziţii generale**  Art. 1. | Devine: |
| În vederea implementării Convenţiei privind drepturile persoanelor cu dizabilităţi, ratificată de România prin Legea nr. 221 din 11 noiembrie 2010, în continuare Convenţie, se desemnează şi înfiinţează Consiliul de monitorizare a implementării Convenţiei, în continuare Consiliul de monitorizare, Mecanismul de coordonare a măsurilor pentru implementarea Convenţiei, în continuare Mecanism de coordonare şi Punctele de contact pentru implementarea Convenţiei, în continuare Puncte de contact. |  |

|  |  |
| --- | --- |
| Titlul I  **Dispoziţii generale**  Art. 2. – (1) | Devine: |
| Prezenta lege, în acord cu principiile Convenţiei, recunoaşte faptul că dizabilitatea este un concept în evoluţie şi că aceasta rezultă din interacţiunea dintre persoanele cu deficienţe şi barierele de atitudine şi de mediu care împiedică participarea lor deplină şi efectivă în societate în condiţii de egalitate cu ceilalţi. |  |

|  |  |
| --- | --- |
| Titlul I  **Dispoziţii generale**  Art. 2. – (2) | Devine: |
| În înţelesul prezentei legi, prin instituţii supuse monitorizării Consiliului de monitorizare se înţeleg facilități de tip rezidențial publice sau private, destinate să servească persoanelor cu dizabilități, precum și spitale/secții de psihiatrie. |  |

|  |  |
| --- | --- |
| Titlul I  **Dispoziţii generale**  Art. 2. – (3) | Devine: |
| În înţelesul prezentei legi, prin drepturi ale persoanelor cu dizabilităţi se înţeleg drepturile patrimoniale și nepatrimoniale garantate acestor persoane prin Convenţie şi prin legi speciale. |  |

|  |  |
| --- | --- |
| Titlul II  **Consiliul de monitorizare**  Capitolul I  **Înfiinţarea şi atribuţiile Consiliului de monitorizare**  Art. 3. | Devine: |
| În vederea promovării, protecţiei şi monitorizării implementării Convenţiei, se înfiinţează Consiliul de monitorizare, autoritate administrativă autonomă cu personalitate juridică, sub control parlamentar, cu sediul în municipiul Bucureşti. |  |

|  |  |
| --- | --- |
| Titlul II  **Consiliul de monitorizare**  Capitolul I  **Înfiinţarea şi atribuţiile Consiliului de monitorizare**  Art. 4. | Devine: |
| Pentru realizarea scopului său, Consiliul de monitorizare îndeplineşte următoarele atribuţii, cu respectarea principiilor legalităţii, respectării demnităţii persoanelor, nediscriminării, egalităţii de şanse, precum şi ale independenţei funcţionale şi a personalului, imparţialităţii şi obiectivităţii:   1. examinează în mod regulat respectarea exercitării drepturilor persoanelor cu dizabilități în cadrul instituțiilor prevăzute la art. 2 alin. (2); 2. face recomandări cu privire la respectarea drepturilor persoanelor cu dizabilități aflate în instituțiile prevăzute la art. 2 alin. (2) și monitorizează implementarea acestora de către entitățile publice sau private care au atribuții în acest sens; 3. verifică legalitatea prezenţei persoanelor cu dizabilităţi în instituţiile prevăzute la art. 2 alin. (2); 4. sesizează de îndată organele judiciare competente ori de câte ori există indicii că încălcarea drepturilor persoanelor cu dizabilităţi a fost făcută prin fapte de natură penală, și poate face plângere, dacă este cazul, împotriva soluțiilor de neurmărire sau netrimitere în judecată; 5. sesizează autoritatea competentă legal să dispună sancţiuni disciplinare sau contravenţionale ori să suspende, să retragă şi să anuleze acreditarea instituţiilor prevăzute la art. 2 alin. (2), în cazurile de încălcare a drepturilor persoanelor cu dizabilităţi; 6. primește și analizează notificările de deces transmise conform art. 13 de către instituțiile prevăzute la art. 2 alin. (2); 7. urmăreşte dacă în cazurile de deces al persoanelor cu dizabilităţi, instituţiile prevăzute la art. 2 alin. (2) sesizează organele judiciare în vederea efectuării autopsiei medico-legale, potrivit legii; 8. facilitează implicarea şi participarea pe deplin a societăţii civile, în special a persoanelor cu dizabilităţi şi a organizaţiilor care le reprezintă, la procesul de monitorizare pe care îl organizează; 9. facilitează accesul, anunţat sau inopinat, al reprezentanţilor organizaţiilor neguvernamentale prevăzute la art. 5 alin. (1) în instituţiile prevăzute la art. 2 alin. (2), în scopul monitorizării respectării drepturilor lor; pentru a asigura persoanelor cu dizabilităţi o reprezentare independentă în faţa unei instanţe sau în faţa oricărui alt organism independent, organizaţiile neguvernamentale menţionate au calitate procesuală activă în apărarea drepturilor şi intereselor legitime ale acestor persoane; 10. colaborează, ori de câte ori este necesar, cu instituţia Avocatului Poporului, ca Autoritate naţională desemnată pentru prevenirea torturii şi tratamentelor inumane şi degradante; 11. colaborează, ori de câte ori este necesar, cu Punctele de contact, în scopul îndeplinirii de către acestea a rolului care le revine prin Convenţie și prin prezenta lege. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 5. – (1) | Devine: |
| Consiliul de monitorizare este condus de un preşedinte şi un vicepreşedinte, numiţi de Senat, cu avizul Comisiei pentru drepturile omului, culte şi minorităţi a Senatului, la propunerea organizaţiilor neguvernamentale care desfăşoară programe de apărare a drepturilor persoanelor cu dizabilităţi şi a organizaţiilor neguvernamentale care reprezintă persoanele cu dizabilităţi. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 5. – (2) | Devine: |
| În termen de 30 de zile de la data intrării în vigoare a prezentei legi, organizaţiile neguvernamentale prevăzute la art. 5 alin. (1) vor înainta, în scris, Comisiei pentru drepturile omului, culte şi minorităţi a Senatului propunerile pentru numirea preşedintelui şi vicepreşedintelui Consiliului de monitorizare. Comisia pentru drepturile omului, culte şi minorităţi a Senatului şi Senatul vor finaliza avizările și numirile în funcție în termen de 60 de zile de la data intrării în vigoare a prezentei legi. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 5. – (3) | Devine: |
| Organizaţiile neguvernamentale prevăzute la alin. (1) vor face cel puțin 2 propuneri pentru fiecare funcţie. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 5. – (4) | Devine: |
| Propunerile de candidatură se înaintează către Biroul Permanent al Senatului, care în termen de 5 zile de la primirea acestora va dispune publicarea lor pe pagina de internet a Senatului, împreună cu documentele însoțitoare: CV-ul candidatului, un proiect al candidatului cu privire la aplicarea efectivă a prevederilor prezentei legi, scrisoarea de propunere din partea organizației neguvernamentale, precum și eventualele recomandări privind expertiza în domeniul apărării drepturilor persoanelor cu dizabilități. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 5. – (5) | Devine: |
| Comisia pentru drepturile omului, culte şi minorităţi a Senatului va audia candidații pentru postul de președinte și vicepreședinte în ședință publică. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 5. – (6) | Devine: |
| Mandatul preşedintelui şi al vicepreşedintelui este de 4 ani şi poate fi reînnoit o singură dată. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 5. – (7) | Devine: |
| Funcţia de preşedinte este asimilată funcţiei de secretar de stat iar funcţia de vicepreşedinte funcţiei de subsecretar de stat. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 5. – (8) | Devine: |
| Preşedintele are calitatea de ordonator principal de credite. El conduce activitatea Consiliului de monitorizare şi îl reprezintă în raporturile cu celelalte autorităţi ale administrației publice centrale şi locale, cu persoanele juridice şi fizice române şi străine. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 5. – (9) | Devine: |
| În exercitarea atribuţiilor sale, preşedintele emite ordine şi instrucţiuni. Ordinele şi instrucţiunile cu caracter normativ se publică în Monitorul Oficial al României, Partea I, în condiţiile legii. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 6. | Devine: |
| Poate fi numit preşedinte şi vicepreşedinte al Consiliului de monitorizare orice persoană care îndeplineşte cumulativ următoarele condiţii:   1. are capacitate deplină de exerciţiu; 2. are studii superioare absolvite cu diplomă de licenţă; 3. are expertiză în domeniul drepturilor omului, în mod special în materia drepturilor persoanelor cu dizabilități. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 7. | Devine: |
| Preşedintele şi vicepreşedintele Consiliului de monitorizare pot fi revocaţi sau eliberaţi din funcţie numai în următoarele cazuri:   1. demisie; 2. incapacitate de muncă, potrivit legii; 3. dacă au fost condamnaţi definitiv pentru o fapta prevăzută de legea penală; 4. dacă nu mai îndeplinesc condiţiile prevăzute la art. 6; 5. la propunerea, motivată, a celor care i-au avizat sau propus pentru a fi numiți, cu respectarea procedurii de la art. 5 alin. (1). |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 8. – (1) | Devine: |
| În cadrul Consiliului de monitorizare se organizează 2 birouri, cu un număr maxim de 15 de posturi de funcţionar public, după cum urmează:   1. biroul de coordonare a activităţilor de monitorizare, cu 1 post de şef de birou şi 10 posturi de inspector de specialitate; 2. biroul administrativ şi juridic, cu 1 post de şef de birou şi 3 posturi de consilier juridic. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 8. – (2) | Devine: |
| Funcţiile de șef de birou, consilier juridic și inspector de specialitate sunt funcţii publice cu statut special. Pentru ocuparea lor sunt necesare a fi îndeplinite condițiile din art. 6. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 8. – (3) | Devine: |
| Schema de personal se completează cu un număr de minim 5 posturi de personal auxiliar. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 8. – (4) | Devine: |
| Celelalte atribuţii şi sarcini ale personalului se stabilesc prin regulamentul de organizare si funcționare al Consiliului de monitorizare, care se aprobă prin ordin al preşedintelui în termen de 60 de zile de la data numirii acestuia. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 9. – (1) | Devine: |
| Finanţarea cheltuielilor curente şi de capital ale Consiliului de monitorizare se asigură integral de la bugetul de stat. Aceste cheltuieli vor include inclusiv acoperirea costurilor de transport, cazare și masă ale colaboratorilor externi. Proiectul de buget se întocmeşte de către preşedintele Consiliului de monitorizare și se înaintează Ministerului Finanțelor Publice pentru a fi inclus în proiectul bugetului de stat. |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 9. – (2) | Devine: |
| Remunerarea colaboratorilor externi ai Consiliului de monitorizare, prevăzuţi la art. 14 alin. (2), se face în limita sumelor alocate cu această destinaţie în bugetul anual al Consiliului de monitorizare, pentru fiecare vizită, pe baza protocolului-cadru convenit între preşedintele Consiliului de monitorizare şi fiecare colaborator extern selectat conform art. 14 alin. (2) și (3). |  |

|  |  |
| --- | --- |
| Capitolul II  **Organizarea şi funcţionarea Consiliului de monitorizare**  Art. 9. – (3) | Devine: |
| Prin grija Guvernului României se va asigura un sediu Consiliului de monitorizare în termen de 60 de zile de la data intrării în vigoare a prezentei legi. |  |

|  |  |
| --- | --- |
| Capitolul III  **Activitatea de monitorizare**  *Secţiunea 1*  ***Dispoziţii generale***  Art. 10. | Devine: |
| Activitatea de monitorizare a instituţiilor prevăzute la art. 2 alin. (2) se realizează prin vizite de monitorizare şi prin informarea în orice alt mod asupra respectării drepturilor persoanelor cu dizabilităţi de către aceste instituţii. |  |

|  |  |
| --- | --- |
| Capitolul III  **Activitatea de monitorizare**  *Secţiunea 1*  ***Dispoziţii generale***  Art. 11. – (1) | Devine: |
| Vizitele de monitorizare se desfăşoară, de regulă inopinat, pe baza unui program anual de vizitare stabilit de preşedintele Consiliului de monitorizare sau, neprogramat, din dispoziţia acestuia. |  |

|  |  |
| --- | --- |
| Capitolul III  **Activitatea de monitorizare**  *Secţiunea 1*  ***Dispoziţii generale***  Art. 11. – (2) | Devine: |
| Vizitele de monitorizare vor fi programate astfel încât:   1. să vizeze cu maximă prioritate instituţiile prevăzute la art. 2 alin. (2) unde au fost sesizate cazuri de încălcări grave ale drepturilor persoanelor cu dizabilităţi; 2. să acopere echilibrat tipurile de instituţii prevăzute la art. 2 alin. (2) şi situarea geografică a acestora; 3. să urmărească evoluţia situaţiei constatată cu ocazia vizitelor anterioare în instituţiile prevăzute la art. 2 alin. (2) (vizite de follow-up). |  |

|  |  |
| --- | --- |
| Capitolul III  **Activitatea de monitorizare**  *Secţiunea 1*  ***Dispoziţii generale***  Art. 12. | Devine: |
| În scopul îndeplinirii atribuţiilor de monitorizare a instituţiilor prevăzute la art. 2 alin. (2) Consiliului de monitorizare îi sunt asigurate:   1. accesul la toate informaţiile și documentele referitoare la numărul persoanelor cu dizabilităţi aflate în aceste instituţii, precum şi la numărul şi amplasarea instituțiilor; 2. accesul la toate informaţiile și documentele care privesc tratamentul aplicat persoanelor cu dizabilităţi, măsurile dispuse față de acestea, condiţiile în care ele trăiesc şi îşi desfăşoară activitatea sau orice alte aspecte relevante pentru îndeplinirea atribuțiilor Consiliului de monitorizare; 3. accesul inopinat, în toate instituţiile prevăzute la art. 2 alin. (2) şi la instalaţiile şi amenajările acestora; 4. libertatea de a alege instituţiile pe care doreşte să le viziteze şi persoanele cu care doreşte să aibă întrevederi; 5. condițiile necesare pentru a avea întrevederi cu persoanele alese, fără martori, fie personal, fie cu un interpret dacă se consideră necesar, precum şi cu orice altă persoană despre care echipa de vizitare consideră că poate furniza informaţii pertinente; 6. încunoștințarea, de îndată, de către instituţiile prevăzute la art. 2 alin. (2) asupra cazurilor de deces ale persoanelor cu dizabilităţi aflate în acestea şi asupra sesizării organelor judiciare, potrivit legii, cu privire la aceste decese, conform art. 13; 7. dreptul de a face sesizări și recomandări autorităţilor competente; 8. dreptul de a fi informat, în termenul legal sau cu celeritate, cu privire la măsurile luate de autorităţile competente legal ca urmare a sesizărilor, recomandărilor şi măsurilor pe care le-a dispus; 9. calitatea procesuală activă în apărarea drepturilor şi intereselor legitime ale persoanelor cu dizabilităţi; 10. dreptul de a menţine legătura cu Comitetul pentru drepturile persoanelor cu dizabilităţi, de a trimite acestuia informaţii şi de a se întâlni cu membrii săi; 11. dreptul de a publica şi disemina rapoartele proprii. |  |

|  |  |
| --- | --- |
| Capitolul III  **Activitatea de monitorizare**  *Secţiunea 1*  ***Dispoziţii generale***  Art. 13. – (1) | Devine: |
| Instituțiile prevăzute la art. 2 alin. (2) au obligația de a notifica de îndată Consiliul de monitorizare asupra fiecărui caz de deces al persoanelor cu dizabilităţi aflate în acestea. |  |

|  |  |
| --- | --- |
| Capitolul III  **Activitatea de monitorizare**  *Secţiunea 1*  ***Dispoziţii generale***  Art. 13. – (2) | Devine: |
| În termen de 24 de ore de la data survenirii decesului notificat instituțiile vor trimite o a doua notificare care va cuprinde cel puțin următoarele informații: denumirea și adresa instituției, numele conducătorului instituției și al medicului care a constatat decesul, numele, dizabilitatea și vârsta persoanei decedate, cauza decesului, dacă persoana decedată avea sau nu aparținători și datele de contact ale acestora, precum și modul de îndeplinire a obligației instituției de sesizare a organelor judiciare, potrivit legii, cu privire la aceste decese. Modelul notificării se aprobă prin ordin al președintelui Consiliului de monitorizare, în termen de 60 de zile de la data numirii acestuia. |  |

|  |  |
| --- | --- |
| Capitolul III  **Activitatea de monitorizare**  *Secţiunea 1*  ***Dispoziţii generale***  Art. 13. – (3) | Devine: |
| Notificările prevăzute la alin. (1) și (2) se transmit prin fax sau email, până la data implementării unui sistem electronic unitar de raportare și evidență. |  |

|  |  |
| --- | --- |
| Capitolul III  **Activitatea de monitorizare**  *Secţiunea 2*  ***Vizitele de monitorizare şi raportarea***  Art. 14. – (1) | Devine: |
| Vizitele de monitorizare se desfăşoară de echipe de vizitare compuse din 3 membri, din care un inspector de specialitate al Consiliului de monitorizare şi câte 2 experți independenți, în calitate de colaboratori externi. Deciziile echipei se iau prin consens sau prin votul majorității membrilor. |  |

|  |  |
| --- | --- |
| Capitolul III  **Activitatea de monitorizare**  *Secţiunea 2*  ***Vizitele de monitorizare şi raportarea***  Art. 14. – (2) | Devine: |
| Experții independenți sunt selectaţi în urma unui anunț publicat pe pagina de internet a Consiliului de monitorizare, de către o comisie formată din preşedintele și vicepreședintele Consiliului de monitorizare și din 3 inspectori de specialitate ai Consiliului de monitorizare, aleși prin tragere la sorți. Experții independenți selectați trebuie să aibă experiență în domeniul drepturilor omului și al drepturilor persoanelor cu dizabilități. În selectarea experților independenți, se va acorda atenție reprezentării echilibrate pe criterii de gen şi participării persoanelor cu dizabilităţi. |  |

|  |  |
| --- | --- |
| Capitolul III  **Activitatea de monitorizare**  *Secţiunea 2*  ***Vizitele de monitorizare şi raportarea***  Art. 14. – (3) | Devine: |
| În urma procedurii de selecție prevăzute la alin. (2), comisia de selecție va urmări selecția a cel puțin 20 de experți independenți, care vor încheia cu Consiliul de monitorizare un protocol-cadru. Procedura de selecție și conținutul protocolului-cadru se vor stabili prin ordin al preşedintelui Consiliului de monitorizare, în termen de 60 de zile de la data numirii acestuia. |  |

|  |  |
| --- | --- |
| Capitolul III  **Activitatea de monitorizare**  *Secţiunea 2*  ***Vizitele de monitorizare şi raportarea***  Art. 14. – (4) | Devine: |
| Constatările rezultate în urma vizitelor de monitorizare sunt cuprinse în rapoarte de vizită. Rapoartele includ recomandările făcute de către Consiliul de monitorizare. |  |

|  |  |
| --- | --- |
| Capitolul III  **Activitatea de monitorizare**  *Secţiunea 2*  ***Vizitele de monitorizare şi raportarea***  Art. 14. – (5) | Devine: |
| Raportul de vizită se întocmeşte de către membrii echipei de monitorizare în termen de 30 de zile de la data finalizării acesteia, este aprobat de preşedintele Consiliului de monitorizare şi se comunică instituţiilor vizitate şi autorităţilor publice în subordinea şi coordonarea cărora acestea se află. |  |

|  |  |
| --- | --- |
| Capitolul III  **Activitatea de monitorizare**  *Secţiunea 2*  ***Vizitele de monitorizare şi raportarea***  Art. 14. – (6) | Devine: |
| Instituţia vizitată are obligaţia de a comunica Consiliului de monitorizare, în termen de 30 de zile, un răspuns motivat privind recomandările şi măsurile dispuse. |  |

|  |  |
| --- | --- |
| Capitolul III  **Activitatea de monitorizare**  *Secţiunea 2*  ***Vizitele de monitorizare şi raportarea***  Art. 14. – (7) | Devine: |
| Raportul de vizită, precum si răspunsul motivat prevăzut la alin. (6), sunt publice şi se afişează pe pagina de internet a instituţiei vizitate, a autorităţii publice în subordinea şi coordonarea căreia aceasta se află, precum şi a Consiliului de monitorizare, cu excepţia datelor personale. |  |

|  |  |
| --- | --- |
| Capitolul III  **Activitatea de monitorizare**  *Secţiunea 2*  ***Vizitele de monitorizare şi raportarea***  Art. 14. – (8) | Devine: |
| Consiliul de monitorizare elaborează un raport anual de activitate, care este avizat de Comisia pentru drepturile omului, culte şi minorităţi a Senatului şi aprobat de Plenul Senatului. |  |

|  |  |
| --- | --- |
| Titlul III  **Mecanismul de coordonare**  Art. 15. – (1) | Devine: |
| În scopul implementării prevederilor art. 33 din Convenţie, se desemnează Direcţia pentru protecţia persoanelor cu dizabilităţi în calitate de Mecanism de coordonare a măsurilor pentru implementarea Convenţiei, în continuare Mecanism de coordonare. |  |

|  |  |
| --- | --- |
| Titlul III  **Mecanismul de coordonare**  Art. 15. – (2) | Devine: |
| În termen de 60 de zile de la intrarea în vigoare a prezentei legi, Mecanismului de coordonare îi vor fi stabilite, prin ordin al ministrului Muncii, Familiei şi Protecţiei Sociale, atribuţiile concrete în vederea îndeplinirii rolului care îi revine prin Convenţie. |  |

|  |  |
| --- | --- |
| Titlul IV  **Punctele de contact**  Art. 16. – (1) | Devine: |
| În scopul implementării prevederilor art. 33 din Convenţie, se înființează câte un Punct de contact pentru implementarea Convenției în cadrul fiecăruia dintre următoarele ministere: Ministerul Educației Naționale, Ministerul Justiției, Ministerul Sănătății, Ministerul pentru Societatea Informațională și Ministerul Fondurilor Europene. |  |

|  |  |
| --- | --- |
| Titlul IV  **Punctele de contact**  Art. 16. – (2) | Devine: |
| Fiecare Punct de contact este responsabil cu implementarea Convenției la nivelul ministerului în cadrul căruia funcționează, având în acest scop următoarele atribuții:   1. împreună cu Mecanismul de coordonare formulează şi înaintează spre adoptare politici publice şi programe de implementare a Convenţiei în domeniul ce revine ministerului în cadrul căruia funcționează, prin consultarea îndeaproape şi implicarea în mod activ a persoanelor cu dizabilităţi, inclusiv a copiilor cu dizabilităţi, prin organizaţiile care îi reprezintă; 2. furnizează Mecanismului de coordonare, la cerere, date despre activitatea de implementare a Convenției la nivelul ministerului relevant; 3. analizează și publică rapoarte cu privire la implementarea Convenției în domeniul aferent ministerului în cadrul căruia funcționează; 4. menține legătura și colaborează cu Mecanismul de coordonare și Consiliul de monitorizare pentru a identifica principalele direcții de acțiune în vederea implementării pe deplin a Convenției. |  |

|  |  |
| --- | --- |
| Titlul IV  **Punctele de contact**  Art. 16. – (3) | Devine: |
| În vederea îndeplinirii rolului care îi revine prin Convenţie, instituţiile şi autorităţile publice prevăzute la art. 2 alin. (2), precum şi Avocatul Poporului, au obligaţia de a comunica fiecărui Punct de contact, la cerere, toate informaţiile şi datele solicitate. |  |

|  |  |
| --- | --- |
| Titlul IV  **Punctele de contact**  Art. 16. – (4) | Devine: |
| Fiecare Punct de contact se încadrează cu cel puțin un expert în domeniul de aplicare a Convenției și în elaborarea de politici publice. |  |

|  |  |
| --- | --- |
| Titlul IV  **Punctele de contact**  Art. 16. – (5) | Devine: |
| În termen de 30 de zile de la data intrării în vigoare a prezentei legi, prin ordin de ministru la nivelul fiecărui minister menționat la art. 16 alin. (1), se va reglementa organizarea şi funcţionarea Punctului de contact din cadrul respectivului minister, iar în termen de 90 de zile de la data intrării în vigoare a prezentei legi experții vor fi selectaţi şi numiţi în funcţie. |  |

|  |  |
| --- | --- |
| Titlul V  **Dispoziţii finale**  Art. 17. | Devine: |
| La data intrării în vigoare a prezentei legi se abrogă orice dispoziţii contrare, precum si art. 2 din Legea 221/2010 pentru ratificarea Convenţiei privind drepturile persoanelor cu dizabilităţi, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007. |  |